**Mi-ai oferit suprema dăruire**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-ai oferit suprema dăruire

Nici să visez n-aveam curaj,

Deși speram des la iubire,

Gândeam că totul e trucaj

Și mă feream de dăruire.

Cu tine știu că n-am greșit,

Și nu regret că s-a întâmplat,

Să navigâm pân’ la sfârșit,

Să uit de valu’ învolburat.

Șterg arhiva cu amintiri,

Sărace și rare secvențe,

Mă-ntorc la dulcile trăiri,

La neuitatele vacanțe.

Tu îmi oferi doar bucurii,

Vibrez continuu când m-atingi,

Nu-mi pasă, știu că vom muri,

Timp este, flacăra să-mi stingi.

Se scurg, iubite, nopțile,

Dorințe vii se întorc în zori,

Sărut cu poftă buzele

Și apoi descopăr noi comori.

Ce-i de făcut? Nu ne oprim!

Destinul crede în iubire,

Mă poartă versul în sublim,

Mă dăruiesc cu dăruire.

Autor: Gabriel Stănciulescu